Christen en Kuns | Christelike Media
Die Interkerklike Kom­missie vir Opvoeding en Onderwys (IKKO) het na besinning tussen die verteenwoordigers van die drie Afrikaanse Kerke ooreenstemming bereik met betrekking tot die vol­gende riglyne as uitgangs­punte vir die Christen se verhouding tot die kuns.
In gehoorsaamheid aan die Skeppingsop­drag (Genesis 1:28; 2:15) is die kunstenaar geroepe om sy talente ywerig te beoefen en kunsprodukte tot eer van God en tot heil van die medemens te le­wer.
Dit is die roeping van die kunstenaar om die lewenswerklikheid te verken, te interpreteer en om met die aanwen­ding van sy besondere talente sy bevindinge te openbaar.
Die skerpsinnige waar­neming van die begaaf­de kunstenaar en sy uitbeelding van die waarheid dwing bewondering af terwyl dit die ingeskape behoefte aan skoonheid by die mens bevredig.
Die ongeregtigheid en die sedeloosheid binne die samelewing mag by geleentheid die kunstenaar dwing om hierdie kwaad te identifiseer sodat ander dissiplines dit kan bestry.
Die Bybelskrywers bied aan die kunste­naar die model vir die uitbeelding van die son­dige en gebroke werk­likheid deurdat die kwaad nie deur die beskrywing daarvan verheerlik word nie. Selfs die seksuele word só diskreet behandel dat verkeerde hartstogt­e nie opgewek word nie (Vergelyk Genesis 19:31-36; Genesis 38; Genesis ­39:2; 2 Samuel 11; 2 Samuel 13; Spreuke 7; Esegiël 23.)
'n Kunswerk besit nie net estetiese waarde nie — daar is ook maatskaplike, psigologiese religieuse, etiese, staatkundige en ekono­miese norme wat met die beoordeling van die kunswerk meespreek.
Die Christen-kunste­naar maak hom nie aan die oorbeklemto­ning van die dissonante in die geskonde werk­likheid skuldig nie.
Die sogenaamde egte goeie kuns, wat God­onterend is en die heil van die medemens aantas, is ten spyte van sy kunskwaliteite on­aanvaarbaar.
Die vryheid wat die skeppende kunstenaar geniet, stel hoe eise aan die verantwoordelik­heidsin van daardie kunstenaar. Daarom verdien die gemeen­skap van owerheids­weë beskerming teen die produkte van on­verantwoordelike kun­stenaars.
Die kerk betuig beson­dere waardering teen­oor die kunstenaars wat in die beoefening van hulle gawes die Christelike lewensnor­me eerbiedig.